CELEX: 32009R0477
Language: et
Date: 2009-06-05 00:00:00
Title: Komisjoni määrus (EÜ) nr 477/2009, 5. juuni 2009 , teatavate kaupade klassifitseerimise kohta kombineeritud nomenklatuuris

9.6.2009   
            
            
               ET
            
            
               Euroopa Liidu Teataja
            
            
               L 144/15
            
         
      KOMISJONI MÄÄRUS (EÜ) nr 477/2009,
   5. juuni 2009,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud ühenduse erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. juuni 2009
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Toode ristkülikukujulisest termiliselt tugevdatud klaasplaadist, milles on liidetud mitu peegeldusvastast absorbeerivat plastkihti.
                              Toode on raamimata.
                              Seda kasutatakse plasmamonitoride valmistamiseks.
                           
                        
               
                  9001 90 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3 b ja 6 ning CN-koodide 9001 ja 9001 90 00 sõnastusega.
                  Plastkihid annavad tootele optilise elemendi iseloomulikud omadused. Toodet ei või klassifitseerida karastatud või lamineeritud kildumatu klaasina rubriiki 7007.
                  Kokku monteerimata, plastist optilised elemendid, kas optiliselt töödeldud või mitte, klassifitseeritakse rubriiki 9001 (vt HSi selgitavad märkused, rubriik 9001, D).
                  Seega tuleb toode klassifitseerida muu optilise elemendina CN-koodi 9001 90 00 alla.
               
            
                  
                              2.
                           
                           
                              Toode ristkülikukujulisest termiliselt tugevdatud klaasplaadist, milles on liidetud mitu peegeldusvastast absorbeerivat plastkihti.
                              Toode on metallribaga raamitud.
                              Seda kasutatakse plasmamonitoride valmistamiseks.
                           
                        
               
                  9002 20 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3 b ja 6 ning CN-koodide 9002 ja 9002 20 00 sõnastusega.
                  Plastkihid annavad tootele optilise elemendi/optilise filtri iseloomulikud omadused. Toodet ei või seega klassifitseerida karastatud või lamineeritud kildumatu klaasina rubriiki 7007.
                  Kokku monteeritud, plastist optilised elemendid, kas optiliselt töödeldud või mitte, klassifitseeritakse rubriiki 9002 (vt HSi selgitavad märkused, rubriik 9001, D, ja rubriik 9002).
                  Seega tuleb toode klassifitseerida optilise filtrina CN-koodi 9002 20 00 alla.